stanford-oval/wikipedia huggingface dataset:
לוסי לו
קריירה

ב-1989 קיבלה תפקיד ראשי בהצגה "הרפתקאות אליס בארץ הפלאות" שעלתה באוניברסיטת מישיגן. לאחר מכן היא שיחקה בתפקידים קטנים בטלוויזיה ובקולנוע, בהם סרטה הקולנועי הראשון "קצב הגורל" משנת 1992, שהוא הפקה הונג קונגית, ושיחקה בסדרות הטלוויזיה האמריקאיות "בוורלי הילס 90210", "ER" ו"תיקים באפלה".
פריצת הדרך של לו הגיעה בעקבות הסדרה "אלי מקביל", בה גילמה החל מ-1998 את לינג וו, תחילה למשך מספר פרקים ובהמשך המפיק דייוויד קלי האריך את תפקידה עד תום שידורי הסדרה, בשנת 2002. לו הייתה מועמדות על תפקידה בסדרה לפרס גילדת שחקני המסך ולפרס אמי בקטגוריית "שחקנית המשנה בסדרת הקומדיה".
במקביל שיחקה לו במספר תפקידי משנה בקולנוע, בהם בסרטים: "מולי" (1999), "משחק האלופים" (1999), "פייבאק" (1999) ו"פשע אמיתי" (1999) של הבמאי קלינט איסטווד. בהמשך קיבלה תפקידים ראשיים, בין השאר ב"שנגחאי נון" (2000). באותה שנה התפרסמה לו בעקבות השתתפותה בתפקיד ראשי בסרט "המלאכיות של צ'רלי".
בשנת 2002 גילמה לו את קיטי בקסטר בסרט "שיקגו", וכן שיחקה בתפקיד הראשי בסרט הפעולה "בליסטיק". בשנת 2003 הופיעה בתפקיד או-רן אישיאי, ראש היקוזה (המאפיה היפנית) בסרט הפופולרי "להרוג את ביל". על תפקידה זכתה בפרס בטקס פרסי הסרטים של MTV.
ב-2005 דיבבה את הנסיכה מיי בסרט האנימציה "מולאן 2". בשנת 2006 כיכבה בסרט "להרוג את המזל".
בשנת 2007 שיחקה בסרט הפעולה "שם קוד: המנקה", בו שימשה גם כמפיקה בפועל. כן כיכבה בשנה זו בסרט האימה "רייס: צייד הדמים" ובקומדיה הרומנטית "לעקוב אחרי הבלשים".
בתחילת שנת 2008 כיכבה בדרמה הקומית של ABC "קשמיר מאפיה". בהמשך אותה שנה החלה לשחק בסדרת הדרמה "כסף, דארלינג" ברשת ABC, את דמותו של נולה ליינוס, וב-2009 שבה לשחק בעונתה השנייה. באותה שנה דיבבה את מאסטר ויפר בסרט האנימציה "קונג פו פנדה", וכן את הפייה סילברמיסט ב"טינקרבל", תפקיד שחזרה לדבב בסרטי ההמשך.
לו דיבבה לאורך השנים 2004–2007 גם את דמותה של מגי לי בסדרת הטלוויזיה המצוירת "מאיה ומיגל".
בשנת 2012 החלה לככב בסדרת המתח "אלמנטרי" בתור המלווה ושותפתו של שרלוק הולמס, ג'ואן ווטסון. במאי 2019 עלתה עונתה השביעית והאחרונה של הסדרה. עוד ב-2012 שיחקה בסדרת הדרמה "סאות'לנד" ברשת TNT, בעונתה הרביעית בדמותה של ג'סיקה טאנג.
בשנת 2017 שיחקה בעונה השלישית של הסדרה הקומית "אנשים קשים" ברשת Hulu בתפקיד של ורוניקה פורד, המו"ל של מרילין.
בשנת 2019 שיחקה בסדרת הטלוויזיה "למה נשים רוצחות" ברשת CBS, בתפקיד ראשי כסימון, לצידה של ג'יניפר גודווין.
בשנת 2023 שיחקה בסרט גיבורי העל "שהאזאם! 2: זעם האלים".
חיים אישיים

בשנים 2006-2008 הייתה בזוגיות עם הפסל הישראלי, אבנר לוינסון, שגם ניהל בשנים 2010-2016 את הסטודיו לאמנות של לו בניו יורק. בשנת 2010 הייתה במערכת יחסים עם איש העסקים הישראלי נועם גוטרמן. לו היא אם יחידנית. יש לה בן, רוקוול, שנולד ב-2015 באמצעות הליך פונדקאות.
לו דוברת אנגלית, מנדרינית, איטלקית, ספרדית ומעט יפנית. בנוסף היא עוסקת בטיפוס הרים ובאמנות לחימה, ומנגנת באקורדיון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | Rhythm of Destiny | דונה |  |
| 1995 | Bang | זונה |  |
| 1996 | ג'רי מגווייר | אקסית של ג'רי |  |
| 1997 | גרידלוק'ד | סי-סי |  |
| 1997 | עיר של פשע | קטי רוז |  |
| 1997 | גאי | אישה בדוכן |  |
| 1998 | Love Kills | קאשי |  |
| 1999 | פייבאק | פארל |  |
| 1999 | פשע אמיתי | בחורה בחנות צעצועים |  |
| 1999 | מולי | ברנדה |  |
| 1999 | משחקי חיזור | לידיה |  |
| 1999 | משחק האלופים | ליה |  |
| 1999 | מלכודת זבובים | דוט |  |
| 2000 | שנחאי נון | הנסיכה פיי פיי |  |
| 2000 | המלאכיות של צ'רלי | אלכס מאנדי |  |
| 2001 | הוטל | קאוויקה |  |
| 2002 | בליסטיק | הסוכנת סבר |  |
| 2002 | איש חברה | ריטה פוסטר |  |
| 2002 | שיקגו | קייטי בקסטר |  |
| 2003 | המלאכיות של צ'רלי: בהילוך גבוה | אלכס מאנדי |  |
| 2003 | להרוג את ביל | או-רן אישיאי |  |
| 2004 | מולאן 2 | מיי | דיבוב |
| 2005 | 3 Needles | ג'ין פינג |  |
| 2005 | דומינו | טארין מיילס |  |
| 2006 | להרוג את המזל | לינדזי |  |
| 2007 | Code Name: The Cleaner | ג'ינה | גם מפיקה בפועל |
| 2007 | רייס: צייד הדמים | סאדי בלייק |  |
| 2007 | לעקוב אחרי הבלשים | ויולט |  |
| 2008 | רוקטים | אן |  |
| 2008 | קונג פו פנדה | מאסטר וייפר | דיבוב |
| 2008 | טינקרבל | סילברמיסט | דיבוב |
| 2009 | טינקרבל והאוצר האבוד | סילברמיסט | דיבוב |
| 2009 | Redlight | מספרת | סרט תיעודי; גם מפיקה |
| 2010 | טינקרבל והסוד הקסום | סילברמיסט | דיבוב |
| 2010 | Nomads | סוזן |  |
| 2010 | קונג פו פנדה: ספיישל חג המולד | מאסטר וייפר | דיבוב |
| 2011 | מורה מחליף | ד"ר דוריס פרקר |  |
| 2011 | הבעיה עם בליס | אנדראה |  |
| 2011 | קונג פו פנדה 2 | מאסטר וייפר | דיבוב |
| 2011 | כאב שימושי | רווינה |  |
| 2012 | טינקרבל וסוד הכנפיים | סילברמיסט | דיבוב |
| 2012 | האיש בעל אגרופי הברזל | מאדאם בלוסום |  |
| 2014 | טינקרבל ופיית הפיראטים | סילברמיסט | דיבוב |
| 2014 | Magic Wonderland | הנסיכה אושן | דיבוב |
| 2014 | הנסיכה קאגויה | ליידי סאגאמי | דיבוב |
| 2014 | טינקרבל ואגדת לעולם לא | סילברמיסט | דיבוב |
| 2016 | קונג פו פנדה 3 | מאסטר וייפר | דיבוב |
| 2018 | עולם המחר | המלכה |  |
| 2018 | הבוס שלי בדייט | קירסטן סטיבנס |  |
| 2020 | Stage Mother | סיינה |  |
| 2022 | עולם מוזר | קליסטו מאל | דיבוב |
| 2023 | שהאזאם! 2: זעם האלים | קליפסו |  מועמדת פרס פטל הזהב לשחקנית המשנה הגרועה ביותר (2024) |
| 2024 | מבצע סנטה | ז'קלין פרוסט |  |
| 2024 | The Tiger's Apprentice | נו קואה / סינת'יה | דיבוב |
| 2024 | נוכחות (אנ') | רבקה פיין |  |
| TBA | Old Guy | אנת'ה |  |
| TBA | The Last Weekend in May |  |  |
| TBA | The Invisibles |  |  |
פילמוגרפיה > טלוויזיה

| שנה | סרט | תפקיד | הערות |
| --- | --- | --- | --- |
| 1991 | בוורלי הילס | קורטני | פרק: "Pass, Not Pass" |
| 1993 | פרקליטי אל איי | מיי לין | פרק: "Foreign Co-Respondent" |
| 1994 | Hotel Malibu | עובדת במלון | פרק: "Do Not Disturb" |
| 1994 | המאמן | ניקול וונג | 2 פרקים |
| 1995 | שפץ ביתך | אישה #3 | פרק: "Bachelor of the Year" |
| 1995 | הרקולס: המסעות המופלאים | אוי-לן | פרק: "The March to Freedom" |
| 1995 | ER | מיי סון לו | 3 פרקים |
| 1996 | נאש ברידג'ס | ג'וי פאוול | פרק: "Genesis" |
| 1996 | תיקים באפלה | קים האסין | פרק: "Hell Money" |
| 1996 | High Incident | השוטרת ווין | 2 פרקים |
| 1997-1996 | Pearl | איימי לי | תפקיד ראשי; 22 פרקים |
| 1997 | הרפתקאות ג'וני קווסט | מלנה | דיבוב; 2 פרקים |
| 1997 | NYPD Blue | איימי צ'ו | פרק: "A Wrenching Experience" |
| 1997 | Riot | טיפאני | סרט טלוויזיה של CBS |
| 1997 | Dellaventura | יולינג צ'ונג | פרק: "Pilot" |
| 1997 | Michael Hayes | אליס וו | פרק: "Slaves" |
| 2002-1998 | אלי מקביל | לינג וו | תפקיד ראשי (עונות 5-2); 73 פרקים |
| 2001 | סקס והעיר הגדולה |  | פרק: "Coulda, Woulda, Shoulda" |
| 2002-2001 | פיוצ'רמה | עצמה | 2 פרקים |
| 2002 | המלך היל | טיד פאו | דיבוב; פרק: "Coulda, Woulda, Shoulda" |
| 2004 | הרפתקאות ג'קי צ'אן | ג'ייד צ'אן | דיבוב; פרק: "J2: Rise of the Dragons" |
| 2004 | Game Over | ראקל סמאשנבורן | דיבוב; 6 פרקים |
| 2005-2004 | ג'ואי | לורן בק | 3 פרקים |
| 2007-2004 | מאיה ומיגל | מאגי לי | דיבוב; 11 פרקים |
| 2005 | קליפורד הגור | טי-קאפ / מיס גלן | דיבוב; פרק: "Adopt-a-Pup/Jokes on You" |
| 2005 | משפחת סימפסון | מאדאם וו | דיבוב; פרק: "Goo Goo Gai Pan" |
| 2007 | בטי | גרייס צ'ין | 2 פרקים |
| 2008 | קשמיר מאפיה | מיה מייסון | תפקיד ראשי; 7 פרקים |
| 2008 | Ben & Izzy | יסמין | דיבוב; 13 פרקים |
| 2008 | Little Spirit: Christmas in New York | אמא של ליאו | דיבוב; סרט טלוויזיה |
| 2009-2008 | כסף, דארלינג | ד"ר דוריס פארקר | תפקיד ראשי (עונה 2); 13 פרקים |
| 2009 | אפרו סמוראי: התחיה | סו | דיבוב; סרט טלוויזיה של סרטי פרמאונט |
| 2010 | הינשאי לי | ריי אן קרטר | מיני-סדרה |
| 2011 | משחקי עמק הפיות | סילברמיסט | דיבוב; סרט טלוויזיה של ערוץ דיסני |
| 2016-2011 | קונג פו פנדה: אגדת המגניבות | מאסטר וייפר | דיבוב; 46 פרקים |
| 2012 | סאות'לנד | ג'סיקה טאנג | תפקיד ראשי (עונה 4); 10 פרקים |
| 2019-2012 | אלמנטרי | ד"ר ג'ואן ווטסון | תפקיד ראשי (7 עונות); 154 פרקים |
| 2013 | טינקרבל: תחרות אפייה | סילברמיסט | דיבוב; סרט קצר של ערוץ דיסני |
| 2016 | בנות | בלשית מוסידייל | פרק: "Japan" |
| 2017 | אנשים קשים | ורוניקה פורד | 4 פרקים |
| 2017 | Michael Jackson's Halloween | קונפורמיטי | דיבוב; ספיישל טלוויזיוני של CBS |
| 2018 | אנימלס | יומי | דיבוב; 3 פרקים |
| 2019 | למה נשים רוצחות | סימון גרוב | תפקיד ראשי (עונה 1); 10 פרקים |
| 2021 | Star Wars: Visions | מנהיגת הבנדיטים | דיבוב; פרק: "The Duel" |
| 2021 | Scooby-Doo and Guess Who? | עצמה | דיבוב; פרק: "The Tao of Scoob!" |
| 2021 | תרגיע | עצמה | פרק: "The Five-Foot Fence" |
| 2021 | מוות ל-2021! | סנוק אוסטין | ספיישל של נטפליקס |
| 2023 | גבר במלואו | ג'ויס ניומן | מיני-סדרה עתידית של נטפליקס |
בימוי

| שנה | סדרה | הערות |
| --- | --- | --- |
| 2019-2014 | אלמנטרי | 6 פרקים |
| 2015 | גרייסלנד | פרק: "Master of Weak Ties" |
| 2018 | לוק קייג' | פרק: "Soul Brother #1" |
| 2019 | חוק וסדר: מדור מיוחד | פרק: "Dearly Beloved" |
| 2019 | למה נשים רוצחות | פרק: "Marriages Don't Break Up on Account of Murder - It's Just A Symptom That Something Else Is Wrong" |
| 2020 | ניו אמסטרדם | פרק: "Hiding Behind My Smile" |
הערות שוליים

↑   נעמה ריבה, הפסל אבנר לוינסון: "הרצח שינה את מי שאני ואת האופן שאני חווה את העולם ויוצר", באתר הארץ, 8 בספטמבר 2020
↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
| 0 | 1 | 2 |
| --- | --- | --- |
| הקודם: 2000: מייק מאיירס וורן טרויר – "אוסטין פאוורס: המרגל שתקע אותי" | פרס הסרטים של MTV – הצוות הטוב ביותר על המסך   2001: דרו ברימור, קמרון דיאז ולוסי לו – "המלאכיות של צ'רלי"  | הבא: 2002: וין דיזל ופול ווקר – "מהיר ועצבני" |
| --- | --- |
בקרת זהויות :  NLI: 987007425244605171  PLWABN: 9812423468505606  BIBSYS: 2022912  BNE: XX1599733  BnF: cb14039247q (data)  GND: 131731513  ISNI: 0000 0001 1497 391X  LCCN: n00031786  MusicBrainz: 42bfb05a-4982-4704-a31e-7c47822f9f2e  NKC: xx0041135  NLA: 41137992  NLK: KAC2020K9629  NTA: 25113380X  RERO: 02-A024249867  SUDOC: 088520536  VIAF: 117477415   WorldCat (עם VIAF): 117477415
מנצנץ כוכב קטן

| --- | --- |

 סינגל
 יצא לאור:  1806 
 סוגה:  שיר ערש
 שפה:  אנגלית 
 כתיבה:  ג'יין טיילור
 
"מנצנץ כוכב קטן" או "בין שמים לענן" (באנגלית: Twinkle, Twinkle, Little Star) הוא שיר ערש אנגלי שחיברה המשוררת ג'יין טיילור בשנת 1806.
לחן השיר מבוסס על שיר ילדים צרפתי משנת 1761 בשם "Ah! Vous dirai-je, Maman" ("אה! אני אומר לך, אמא"), אשר שימש גם בשירים אחרים, כמו "Baa, Baa, Black Sheep" ושיר האלפבית האנגלי.
הלחן עובד על ידי המלחין וולפגנג אמדאוס מוצרט ב-12 גרסאות שונות, כאשר מוצארט שהה בפריז.
השיר תורגם לשפות רבות, ובהן עברית.
השיר הופיע לראשונה באוסף שירים של ג'יין טיילור ואחותה בשם "שירים לחדר התינוקות" (Rhymes for the Nursery), תחת הכותרת "הכוכב" (The Star). באינדקס שירי הפולק של רוד (Roud Folk Song Index), הוא מופיע תחת האינדקס 7666.
המשורר יהונתן גפן תרגם את השיר לעברית וכלל אותו בספרו לילדים הכבש השישה עשר.
מילות השיר

לשיר חמישה בתים, אם כי רק השניים הראשונים מוכרים.
השיר מבוצע בדרך כלל בסולם דו מז'ור.
| תרגום יהונתן גפן (בתוך "הכבש השישה עשר") | תרגום מילולי | אנגלית |
| --- | --- | --- |
| נצנץ, נצנץ, כוכב קטן, איני יודע מה שמך אך לפעמים בחשכה כיהלום יזרח אורך. כשהשמש שוב בורח לעולם אינך שוכח לצאת זהוב מתוך ענן – נצנץ, נצנץ, כוכב קטן. נודד לך יישא ברכה, יודה לך על נצנוצך, שכן היה אובד שבילו לולא אתה נצנצת לו. בשמי הלילה הקודר בחלוני אתה זוהר ואת עינך לא תעצום עד בוא השמש עם היום. בקרן אור לילי קשט, האר את דרך-הנודד, אל תתחבא מעל ענן – נצנץ, נצנץ, כוכב קטן. | נצנץ, נצנץ, כוכב קטן, כמה שאני תוהה היכן אתה! מעל לעולם, כה גבוה, כמו יהלום בשמים. כשהשמש הקופחת נעלמת, כשהיא לא מאירה דבר מלמעלה, אז אתה מראה את אורך הקטן, נצנץ, נצנץ, כוכב קטן. ואז, המטייל בחשכה מודה לך על הבהוביך הקטנים. הוא לא יכול היה לראות לאן ללכת, אם לא היית מנצנץ כך. אתה נשאר בשמיים הכהים, ולעיתים קרובות מציץ דרך וילוני. על כך שאתה לעולם לא עוצם את עינך עד שהשמש בשמיים. בעוד ההבהוב הקטן והבהיר שלך מאיר את המטייל בחשכה, למרות שאני לא יודע/ת מה אתה, נצנץ, נצנץ, כוכב קטן. | Twinkle, twinkle, little star, How I wonder what you are! Up above the world so high, Like a diamond in the sky. When the blazing sun is gone, When he nothing shines upon, Then you show your little light, Twinkle, twinkle, all the night. Then the traveller in the dark Thanks you for your tiny sparks; He could not see which way to go, If you did not twinkle so. In the dark blue sky you keep, And often through my curtains peep, For you never shut your eye Till the sun is in the sky. As your bright and tiny spark Lights the traveller in the dark, Though I know not what you are, Twinkle, twinkle, little star. |
הערות שוליים

↑  ביצוע השיר בעברית בערוץ "בייבי", באתר Youtube.
↑  Opie and P. Opie, , The Oxford Dictionary of Nursery Rhymes, 2nd Edition, Oxford University Press, 1951, עמ' 397-8
↑  אינדקס שירי הפולק של רוד, מספר 7666.
| --- | --- |
בקרת זהויות :  MusicBrainz work: eeb28aa4-0cb4-4a1c-bf13-dd25d4236a69 
תווי השיר
דוד שלמה גרודזנסקי

| --- | --- |
אין תמונה חופשית
 צאצאים:  אברהם צבי הירש גרודזנסקי  חיים עוזר גרודזנסקי 
 
רבי דוד שלמה גרודזנסקי (ה'תקפ"א, 1821 - י' בתמוז ה'תרס"ד, 23 ביוני 1904) היה רב ליטאי, רבה של העיירה היהודית איוויה שבפלך וילנה במשך קרוב לחמישים שנה.
ביוגרפיה

נולד לרבי משה אריה גרודזנסקי, שכיהן אז כרבה של איוויה והיה נצר לשושלת רבני המקום מזה מאה שנים. הוא למד בתחילה מפי אביו והתפרסם בילדותו כעילוי. בבחרותו נסע לקובנה ולמד אצל רבי ישראל מסלנט בכולל נבייזר, הוא שמר כל חייו על קשריו עם תלמידי רבי ישראל האחרים מאותה תקופה, מי שלימים עמדו בחזית תנועת המוסר: רבי נפתלי אמסטרדם, רבי יצחק בלאזר ורבי שמחה זיסל זיו מקלם.
לאחר תקופה עבר ללמוד בוולקוביסק ושם נישא לרבקה עלקה בת ר' חיים עוזר איינהורן (אחיינו של הרב זאב וולף איינהורן). הוא התפרנס בידי חותנו והצטרף לחבורת לומדים מקומית שעליה נמנו גם רבי יחיאל הלר ורבי ברוך מרדכי ליבשיץ מחבר "ברית יעקב".
עם פטירת אביו בערב יום הכיפורים של שנת ה'תרי"ח (1857), התמנה במקומו כרבה של איוויה מולדתו. בתקופתו התקיימה בעיירה ישיבה גדולה וחשובה שבראשה עמד הרב אלכסנדר זיסקינד יעקב כ"ץ, מחבר "שפתי יעקב" (וילנה תרס"ו), הישיבה פעלה תחת פיקוחו ותלמידיה סרו לביתו לקבל מפיו מתורתה של תנועת המוסר.
כאיש תנועת המוסר, עסק רבות בהוראת ועידוד העיסוק במצוות שבין אדם לחברו. הוא אף שכנע את הרב משה יצחק דרשן, "המגיד מקלם", להפסיק לכלול בהרצאותיו עיונים פילוסופיים ולמקד את הדברים ביחסי אנוש מעולים ובמשפט צדק לכל.
מכתביו בהלכה שרדו דברים אחדים, חלקם נדפסו בעיתון "הלבנון" בכמה הזדמנויות, ואחרים בספרו של בנו השלישי, הרב חיים עוזר גרודזנסקי.
הרב גרודזנסקי נפטר ביום חמישי י' בתמוז ה'תרס"ד, 23 ביוני 1904. במקומו כיהן כרבה של איוויה, חתנו הרב יצחק קוסובסקי.
ילדיו

חיה שרה אשת יהודה לייב מוסטקוב
הרב אברהם צבי הירש גרודזנסקי - ר"מ במשך עשרות שנים בישיבת רמיילס שבווילנה.
הרב חיים עוזר גרודזנסקי - מגדולי התורה בליטא בתקופה שקדמה לשואה, פוסק בולט בתקופתו ונשיא מועצת גדולי התורה.
הרב משה אריה ליב גרודזנסקי - רב בעיירות שונות בליטא
יעקב שמואל גרודזנסקי
וייבע זלצמן - נספתה בשואה
רישה אשת אליעזר מאיר גוסקינד
אליהו איסר גרודזנסקי
שאול גרודזנסקי - שניהם סוחרים שחיו בווילנה (נפטרו שניהם ב-1924)
פייגה לאה - נישאה לרב יצחק קוסובסקי. שנה לאחר מינוי בעלה כרבה של איוויה במקום אביה, ילדה בן שנקרא על שם אביה, אך נפטרה ימים בודדים לאחר הלידה, בעת ברית המילה
לקריאה נוספת

הגאון רבי דוד שלמה גראדזענסקי זצ"ל, בתוך: תולדות רבינו זצ"ל, נספח למהדורת תשנ"ו של ספר "אחיעזר" חלק ד
רשת פייסטל

בקריפטוגרפיה, רשת פייסטל (או מבנה פייסטל) היא שיטה גנרית לבניית פונקציה פנימית איטרטיבית של צופן בלוקים הקרויה על שם ממציאה, המדען הגרמני-אמריקאי הורסט פייסטל(אנ'). רשת פייסטל מחלקת את הטקסט הגלוי לשני חצאים, ימין ושמאל. בכל איטרציה מופעלת הפונקציה הפנימית על צד אחד כאשר פלט הפונקציה משמש להצפנת הצד השני באמצעות פעולת או-אקסקלוסיבי (XOR) ואילו החצי הראשון נותר ללא שינוי. באיטרציה הבאה מחליפים בין הצדדים כך שהפלט מהצד הימני הופך להיות הקלט לצד השמאלי ולהפך.
הרעיון של פייסטל הוא ליצור תמורה פסאודו-אקראית (בקיצור PRP) מפונקציה פסאודו-אקראית שאינה בהכרח הפיכה (בקיצור PRF), שזו תכונה בסיסית הנדרשת מכל צופן בלוקים אחרת פענוח לא יהיה אפשרי תמיד. המבנה הסימטרי גורם לכך שפונקציות ההצפנה והפענוח מבוצעות באופן זהה בהחלפת סדר הזנת המפתחות בלבד. מבנה זה מקטין את גודל היישום של הצופן במיוחד בחומרה, היות שאין צורך ליישם את פונקציות ההצפנה והפענוח בנפרד. רשת פייסטל הוכחה כבטוחה, היא פופולרית ביותר ונכללת בצפנים מודרניים רבים, בהם:
DES, Blowfish, KASUMI, Twofish, 3DES, Tiny, (אנ')RC5 ו-TEA.
היסטוריה

רשת פייסטל הופיעה לראשונה בצופן לוציפר שפותח במשותף על ידי הורסט פייסטל ודון קופרשמידט (אנ') במסגרת עבודתם ב-IBM. השימוש בבנייה הפך נפוץ לאחר שהממשל הפדרלי של ארצות הברית אימץ את תקן ההצפנה DES שהתבסס על לוציפר.
כאמור, צפנים רבים הם בעלי מבנה פייסטל. עובדה זו הובילה לכך שהקהילה המדעית השקיעה מאמץ אקדמי רב בניתוח תכונות המבנה. בעבודתם משנת 1988 הוכיחו מיכאל לובי(אנ') וצ'ארלס רקופף (אנ') שאם פונקציית השלב מתנהגת בצורה פסבדו-אקראית תחת מפתח ההצפנה אזי שילובה בתוך רשת פייסטל יניב תמורה פסאודו-אקראית לאחר 3 איטרציות ותמורה פסאודו-אקראית חזקה לאחר 4 איטרציות. אחד היתרונות של רשת פייסטל על-פני רשת החלפה-תמורה הוא שפונקציית השלב אינה חייבת להיות הפיכה.
פרטי הבנייה

באופן כללי, מבנה פייסטל ממפה טקסט גלוי באורך  2\cdot t סיביות המחולק לשניים  (L_{0},R_{0}) בהתאמה, לטקסט מוצפן  (R_{n},L_{n}) באורך  2\cdot t בהתאמה, באמצעות  n מפתחות הצפנה  k_{1},...,k_{n} בתהליך  n שלבי. בכל שלב, מחצית הקלט האחת מוזנת לפונקציה  f_{i} שבתורה מפיקה מהקלט ומפתח ההצפנה המתאים  k_{i} פלט פסאודו-אקראי המשמש כמפתח להצפנת מחצית הקלט השנייה באמצעות XOR ואז הן מחליפות מקומות. אפשר לראות שבכל שלב היות ש-XOR הפיכה, אם חוזרים על אותה הפעולה עם המפתח המתאים מתקבל הקלט המקורי. מכאן שהפענוח יכול להתבצע באופן דומה אך בסדר הפוך של הסבבים ועם החלק המתאים של המפתח.
ביתר פירוט תהי  F פונקציית שלב ויהיו  K_{0},K_{1},\ldots ,K_{n} מפתחות הצפנה, הנקראים תת-מפתחות, המתאימים לאיטרציות  0,1,\ldots ,n בהתאמה. הבנייה עובדת באופן הבא:
הבנייה מחלקת את הטקסט הגלוי לשני חלקים שווים  L_{0},  R_{0}.
עבור כל שלב  i=0,1,\ldots ,n מבצעים:
L_{i+1}=R_{i}\,
הטקסט המוצפן הוא:
פענוח הצופן נעשה באופן דומה בסדר איטרציות הפוך  i=n,n-1,\ldots ,0
R_{i}=L_{i+1}\,
כך שבסוף התהליך מתקבל שוב הטקסט הגלוי:
ביטחון

אם מסמנים את רשת פייסטל ב- r סבבים:
כאשר  f_{1},...,f_{r} הן  r פונקציות שונות (לא בהכרח הפיכות) הממפות מחרוזת באורך  2n סיביות למחרוזת באורך  2n סיביות. אפשר לראות שעבור כל ערך  r הרשת  {\text{Feistel}} היא תמורה הפיכה ויעילה ללא תלות בפונקציות הפנימיות. ביתר פירוט אם  F היא פונקציה פסאודו-אקראית אז רשת פייסטל עם סבב בודד  F^{(1)} המוגדרת כ:
היא פרמוטציה עם מפתח מעל  \{0,1\}^{2n} כאשר  k\in \{0,1\}^{n}, אך היא אינה פסאודו אקראית כי  n הסיביות הראשונות של הפלט ( L_{1}) שוות ל- n הסיביות האחרונות של הקלט ( R_{0}) ללא תלות במפתח. מעבר לבעיה שחלק מהטקסט המקורי פשוט לא הוצפן כלל ונותר במצבו הגלוי, עובדה זו כשלעצמה מצביעה בבירור שהפונקציה אינה פסאודו אקראית כי מקרה כזה שבו רק מחצית הקלט השתנתה, יכול להתרחש בסבירות מאוד מאוד נמוכה אילו היה מדובר בפונקציה אקראית אמיתית.
יתרה מזו, במקרה כזה קל לנחש את המפתח. למשל במקרה של DES עם סבב אחד, התוצאה תהיה  L_{1}=R_{0} וכן  R_{1}=L_{0}\oplus F_{k}(R_{0}), במצב כזה הקלט והפלט של הפונקציה הפנימית ידוע. כלומר אנחנו יודעים ש- F_{k}(R_{0})=R_{1}\oplus L_{0}. לכן אם מבצעים את התמורה ההפוכה של  P (ב-DES התמורה  P רק מבצעת "סידור מחדש" של הסיביות לפי טבלה קבועה), על  R_{1}\oplus L_{0} מתקבלים ערכי ביניים שהם תוצאה של תיבות ההחלפה (S-box), כל תיבת החלפה מקבלת שש סיביות ומחזירה ארבע. כזכור הקלט לתיבות ההחלפה הוא XOR של תיבת ההרחבה  E עם חלק מהמפתח במקרה זה המפתח היחידי  k וכל חלק משפיע על תיבת החלפה אחרת. כך שאפשר לדעת אם ניחוש של 6 סיביות הצליח פשוט על ידי בדיקה שקלט ופלט הפונקציה הפנימית מתאים בפוזיציות הללו. היות שתיבות ההחלפה מכווצות את הקלט, עבור כל 6 סיביות מפתח ישנם רק ארבעה פלטים אפשריים. יוצא איפה שאפשר לצמצם את החיפוש בכוח גס של המפתח מ- 2^{48} ל- 4^{48/6}=4^{8} שזה  2^{16} ניסיונות (במחשב רגיל חיפוש כזה לא לוקח יותר ממספר מילי שניות). היות שההתקפה האמורה הסתמכה על מבנה הפונקציה הפנימית המשמעות היא שבמקרה של DES רשת פייסטל עם סבב אחד לא נחשבת בטוחה.
ביטחון > רשת פייסטל בשני סבבים

רשת פייסטל בשני סבבים  F^{(2)} כדלהלן:
כאשר  k_{1} ו- k_{2} הם שני מפתחות נפרדים ובלתי תלויים זה בזה, עדיין אינה פסאודו אקראית משום שאפשר לבצע את הטריק הבא: מצפינים שני מסרים כאשר  n הסיביות האחרונות שלהם זהות, לדוגמה  x_{1}=L_{0}R_{0},  x_{2}=L_{0}^{*}R_{0} ומקבלים מהם שני טקסטים מוצפנים  c_{1}=(L_{2}R_{2}) ו- c_{2}=(L_{2}^{*}R_{2}^{*}) בהתאמה. ה-XOR של המחצית הראשונה של  c_{1} עם המחצית הראשונה של  c_{2} דהיינו  L_{2}\oplus L_{2}^{*} שווה ל- L_{0}\oplus L_{0}^{*}. לכן התקפת הבחנה פשוטה יכולה לשבור את האלגוריתם. אם השוויון האמור מתקיים המתקיף מחזיר '1' אחרת '0'. הסיבה לכך נובעת מהעובדה שהמפתחות לא הספיקו להשפיע על כל הפלט במידה שווה בשל מספר הסבבים המועט. לתופעה זו קוראים אפקט מפולת. כלומר השאיפה היא שלאחר מספר ראוי של סבבים עם מפתחות שונים, כמעט כל סיביות הפלט יושפעו במידה שווה במקרה הממוצע ולכן התקפה כזו לא תהיה אפשרית.
ניחוש המפתח קשה יותר אך עדיין בר ביצוע. למשל במקרה של DES אפשר לראות שעם שני סבבים אפשר לבצע התקפה דומה ל-DES בסבב אחד המתוארת לעיל כי הקלט והפלט של הפונקציה הפנימית בשני הסבבים ידוע. כלומר אפשר לנחש את המפתחות בזמן של  2\cdot 2^{16} אפילו אם המפתחות בלתי תלויים זה בזה כלל. אף על פי שתהליך הרחבת המפתח של DES למעשה משתמש במפתח המאסטר בשינויים קלים כדי להכין את מפתחות הסבבים כך שסיביות מסוימות של  k_{1} ו- k_{2} למעשה זהות, דבר שיכול לעזור להתקפה.
ביטחון > רשת פייסטל בשלושה סבבים

רשת פייסטל בשלושה סבבים  F^{(3)} המוגדרת כדלהלן:
באופן מפתיע כן נחשבת פסאודו אקראית בהנחה שמשתמשים בשלושה מפתחות נפרדים והפונקציה הפנימית היא פסאודו-אקראית. אך היא אינה פסאודו-אקראית חזקה.
ניחוש המפתח במקרה של DES עם שלושה סבבים קשה יותר. אפשר לראות שבמצב זה אין בידי המתקיף מידע מלא על קלט/פלט הפונקציה הפנימית בכל הסבבים כמו בדוגמאות הקודמות ולכן כוח גס ישיר אינו אפשרי כיוון שחסר למתקיף מידע האם הניחוש שלו הצליח. לדוגמה בסבב השני הפלט הוא  L_{1}\oplus R_{2} כאשר שני הערכים האמורים ידועים אבל הקלט  R_{1} נותר בלתי ידוע. מצד שני אנחנו יודעים ש- R_{1}=L_{0}\oplus F_{k_{2}}(R_{0}) וכן  R_{1}=R_{3}\oplus F_{k_{3}}(R_{2}) אבל הפלט של  F_{K_{1}} ו- F_{k_{3}} לא ידוע.
אבל במקום להסתמך על ניחוש הקלט והפלט המלאים של הפונקציה הפנימית בכל הסבבים, המתקיף יכול להתמקד ביחס שבין החלקים השונים של הקלט שמקצתם ידוע. היות שהפלט בסבב הראשון הוא  L_{0}\oplus R_{1}=L_{0}\oplus L_{2} והפלט בסבב השלישי הוא  L_{2}\oplus R_{3} יוצא ש-XOR של הפלט מהסבב הראשון עם הפלט מהסבב השני שווה ל-
כאשר הערך האחרון ידוע. על בסיס נתון זה והעובדה שתהליך הרחבת המפתח של DES מחלק את המפתח לשני חצאים, כל חצי משפיע רק על החצי המתאים מהקלט (רק ארבע תיבות החלפה), ואם נוסיף לכך את העובדה שהתמורה המפזרת ידועה גם היא כך שאפשר לדעת כל סיבית מהיכן הגיעה, יוצא שאפשר לבצע התקפה לניחוש חצי מהמפתח בזמן של  2^{28} זאת בתנאי שיש דרך לדעת האם ניחוש הצליח. היות שהקלט לסבב הראשון ידוע, אפשר לנחש חצי מהמפתח לחשב את ארבע תיבות ההחלפה המושפעות מחצי זה, באותה מידה לבדוק להיכן הסיביות עברו בעקבות הפיזור ובכך לקבל מחצית מפלט הסבב הראשון. באותה דרך אפשר לחשב את אותן הפוזיציות בפלט הסבב השלישי (כזכור הקלט לסבב השלישי ידוע). עם מידע זה אפשר לוודא שהניחוש נכון על ידי השוויון המתואר לעיל. כמובן שניחוש נכון אינו מעיד בהכרח שנמצא המפתח הנכון אלא רק בהסתברות של  2^{-16} כלומר מתוך  2^{28} מפתחות אפשריים נשארים עם  2^{28}/2^{16}=2^{12} אפשרויות תקפות עבור חצי מפתח ו- 2^{24} עבור המפתח כולו. כך שאם בידי המתקיף מספר זוגות קלט/פלט של DES הוא יכול לנחש את המפתח במלואו בזמן כולל של  2\cdot 2^{28}+2^{24}<2^{30} ועם זיכרון בסדר גודל של  2\cdot 2^{12}. התקפה בסיבוכיות כזו ניתנת לביצוע כיום על מחשב אישי בזמן מאוד קצר.
ההתקפה המתוארת הסתמכה על המבנה הפנימי של הפונקציה הפסאודו-אקראית והיא רלוונטית רק לגבי DES. אין הדבר מעיד בהכרח על כך שרשת פייסטל בשלושה סבבים אינה בטוחה, כל עוד הפונקציה הפנימית נחשבת פסאודו אקראית בטוחה.
ביטחון > רשת פייסטל בארבעה סבבים

הוכח שאם מוסיפים סבב רביעי מתקבלת תמורה פסאודו-אקראית חזקה, כדלהלן:
הוכח שהמבנה המתואר הוא פונקציה פסאודו אקראית חזקה והיא הנפוצה ביותר בצפנים מודרניים. בכל אופן קיימת קריפטואנליזת "התקפת הבחנה גנרית" נגד מבנה פייסטל עד שבעה סבבים בסיבוכיות של  2^{2n} כאשר  n מתייחס לגודל מחצית הקלט בסיביות.
רשת פייסטל כללית

צפנים מודרניים מגיעים לפעמים עם רשת פייסטל בסגנון שונה מרשת פייסטל הקלאסית שהגיעה עם DES. היא נקראת רשת פייסטל כללית (General Feistel Network) בקיצור GFN שהיא מעין הכללה של מבנה פייסטל בכמה שינויים. קיימים כמה סוגים ביניהם:
רשת פייסטל כללית בלתי מאוזנת (Unbalanced).
רשת פייסטל כללית מתחלפת (Alternating).
רשת פייסטל כללית מסוג 1 (Type 1).
רשת פייסטל כללית מסוג 2 (Type 2).
רשת פייסטל כללית מסוג 3 (Type 3).
בין הצפנים המודרניים שמיישמים רשת פייסטל בסגנון שונה מ-DES הם: RC6 ו-CLEFIA המיישמים רשת פייסטל מסוג 2, MARS המיישם רשת פייסטל מסוג 3, CAST הבנוי מרשת פייסטל מסוג 1 ועוד רבים. מהיבט תאורטי הביטחון המוכח של רשת פייסטל הקלאסית החל עם עבודתם של לובי וראקוף, בהנחה ש- r הפונקציות הפנימיות נבחרו באופן אקראי ובלתי תלוי. הנושא נחקר על ידי רבים אחרים כמו מאורר, נאור וריינגולד, ואודני, פיטרזק ופטרין. האחרון הוכיח שרשת פייסטל הקלאסית עם שישה סבבים מספיק טובה נגד התקפת מוצפן נבחר עם  2^{n(1-\epsilon )} שאילתות עבור כל  \epsilon >0. לגבי הכללה של רשת פייסטל אין ידע תאורטי נרחב כמו בקלאסית.